ประเด็นโต้แย้ง เรื่องการนำผู้ก่อการร้ายขึ้นศาลดำเนินคดี ในอเมริกา
ประเด็นหนึ่ง ที่กำลังเป็นที่โต้แย้งกันมากในอเมริกา เวลานี้ คือเรื่องการนำผู้ก่อการร้ายขึ้นศาลดำเนินคดี รัฐบาลชุดประธานาธิบดีโอบาม่ากล่า
กระทรวงยุติธรรมสหรัฐ แถลงไว้เมื่อไม่นานมานี้ว่าจะนำตัวนาย Khalid Sheikh Mohammed ซึ่งประกาศตนไว้ว่า เป็นผู้วางแผนการก่อการร้ายโจมตีสหรัฐเมื่อวันที่ 11 กันยายน ค.ศ. 2001 ขึ้นศาลอาญาเพื่อดำเนินคดี และทางกระทรวงก็ได้ตั้งข้อหาทางอาญา ต่อนาย UmarFarouk Abdulmutallab ซึ่งพยายามจะจุดชนวนระเบิดเครื่องบินในสหรัฐ เมื่อวันคริสต์มาสแล้วด้วย ทั้งสองเหตุการณ์นี้ ก่อให้เกิดการโต้แย้งในประเด็นที่สำคัญในการพิจารณามาตรการตอบโต้การก่อการร้ายที่ว่า การก่อการร้ายนั้น เป็นการกระทำที่เป็นอาชญากรรมหรือเป็นการกระทำสงคราม คำตอบต่อคำถามข้างต้นเกี่ยวโยงกับการดำเนินการทางกฎหมายต่อผู้กระทำผิด ประธานาธิบดีโอบาม่ากล่าวไว้ ในการตอบคำถามทางYoutubeเมื่อวันที่ 1 กุมภาพันธ์ว่าสหรัฐกำลังทำสงครามกับกลุ่มก่อการร้าย Al-Qaida และพันธมิตรของกลุ่มที่ว่านี้ซึ่งผุดขึ้นทั่วโลก และซึ่งจะทำร้ายสหรัฐ พันธมิตรของสหรัฐ ฐานทัพและสถานทูตของสหรัฐทั่วโลก รวมทั้งการโจมตีผู้บริสุทธิ์ ไม่ว่าจะมีพื้นภูมิหรือนับถือศาสนาใด วุฒิสมาชิก Christopher Bond จากพรรครีพับลิกัน กล่าวว่า เป็นการทำสงคราม ที่ที่บุคคลที่มีความคิดเห็นรุนแรงประกาศต่ออเมริกาและตะวันตก วุฒิสมาชิกผู้นี้ อยู่ในฝ่ายค้านที่ไม่ต้องการให้รัฐบาลนำตัวผู้ที่ถูกกล่าวหาว่าเป็นผู้ก่อการร้าย ขึ้นศาลอาญาซึ่งจะเปิดโอกาสให้คนเหล่านี้ มีสิทธิต่างๆ มากมายทางกฎหมายฝ่ายนี้กำลังมีเสียงสนับสนุนเพิ่มมากขึ้น ส่วนนักวิเคราะห์ MichaelSwetnam แห่ง Potomac Institute of Policy Studies ให้ความเห็นว่า แม้จะเรียกการก่อการร้ายว่า เป็นการกระทำผิดทางอาญารัฐบาลก็ยังสามารถใช้อำนาจยามสงครามได้ แต่นาย Charles Allenรองรัฐมนตรีกระทรวงการรักษาความมั่นคงภายในประเทศ ให้ความเห็นว่า ควรจะใช้เครื่องมือทุกชนิด ที่มีในการตอบโต้การก่อการร้ายไม่ว่าจะเป็นการทูต การบังคับใช้กฎหมาย การข่าวกรอง และการทหาร แต่นักการทูตจากสหภาพยุโรป นาย AngelosPangratis กล่าวว่า จะนำคำจำกัดความ ตามกฎหมายของสงครามมาใช้กับการก่อการร้ายไม่ได้ นักการทูตจากยุโรปผู้นี้ให้ความเห็นว่าการตอบโต้การก่อการร้าย มีความสำคัญเป็นอันดับแรก ในแง่ของการรักษาความมั่นคงปลอดภัยให้กับประชาชน แต่การกระทำเช่นนั้น จะต้องอยู่ภายในกรอบของ และดำเนินการตามหลักการของกฎหมายระหว่างประเทศ นักวิเคราะห์ Michael Swetnam ตอบโต้ประเด็นนี้ไว้ว่า กฎหมายระหว่างประเทศ โดยเฉพาะบทบัญญัติ ที่ไม่สนับสนุนการดำเนินคดีกับผู้ก่อการร้ายในฐานะนักรบของศัตรู นั้น เป็นกฎหมายเก่าโบราณและควรมีการแก้ไข คำสุดท้ายในการโต้แย้งกันในเรื่องนี้มาจากประธานาธิบดีโอบาม่า ซึ่งกล่าวไว้ว่า การทำสงครามต่อต้านพวก Al-Qaidaนั้นเป็นสงครามทางความคิดด้วย และว่า สหรัฐจะต้องมีความพยายามมากขึ้นในการร่วมมือทำงานกับชาวมุสลิม ซึ่งส่วนใหญ่ปฏิเสธความรุนแรง